Menys és més, la secció de bones pràctiques de l'EMPodCat.
En aquesta secció del Menys és Més de l'EMPodCat, repassarem les recomanacions de no fer en pediatria, elaborades per l'Associació Espanyola de Pediatria.
Són propostes senzilles, però fonamentals per millorar la seguretat i la qualitat assistencial. És a dir, parlarem de pràctiques que no aporten valor o que poden ser fins i tot perjudicials.
Per exemple, no iniciar un tractament antibiòtic sense recollir abans una mostra estèril per a urocultiu ni prescriure antibiòtics davant d'infeccions respiratòries víriques no complicades.
Tampoc retardar l'inici d'antibiòtics empírics en el cas d'un pacient amb una sospita d'una sèpsia. I tampoc no prolongar la duració dels tractaments antibiòtics més temps del recomanat.
També parlarem que cal comunicar sempre qualsevol sospita de maltractament o abús infantil i evitar l'ús de fluids hipotònics com a manteniment per a prevenir les hiponatrèmies hospitalàries.
També no retardar la col·locació d'un accés intraossi en l'aturada cardiorespiratòria si no s'ha aconseguit una via venosa de forma immediata.
I tampoc retardar mai l'administració d'adrenalina intramuscular en l'anafilaxi.
Tot això, en definitiva, és per aconseguir fer menys intervencions innecessàries i amb més evidència per a una atenció més segura i eficient.